นายกรัฐมนตรี เดินทางเยี่ยมผู้ปฏิบัติงานที่ State quarantine โรงแรมภัทรา พระราม 9 พบเจ้าหน้าที่สาธารณสุข ทหาร ตำรวจ และผู้บริหารโรงแรม
นายกรัฐมนตรี เดินทางเยี่ยมผู้ปฏิบัติงานที่ State quarantine โรงแรมภัทรา พระราม 9 พบเจ้าหน้าที่สาธารณสุข ทหาร ตำรวจ และผู้บริหารโรงแรมพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางไปยังโรงแรมภัทรา เพื่อตรวจเยี่ยมความเป็นอยู่ ให้กำลังใจ ประชาชนที่เดินทางกลับจากต่างประเทศและต้องถูกกักกันตัวเพื่อดูอาการและเฝ้าระวังโรค ซึ่งทุกคนต่างยินดีให้ความร่วมมือและขอบคุณรัฐบาลที่ช่วยเหลือพร้อมดูแลอย่างดีในที่ State Quarantine นี้ โดยไม่มีอะไรติดขัด หรือปัญหาใดๆ และทุกคนต่างสบายดี นอกจากนี้ได้พูดคุยสอบถามเจ้าของโรงแรมว่ามีเรื่องใดให้ช่วยเหลือหรือไม่ พร้อมขอบคุณโรงแรมที่เสียสละและให้ความร่วมมือในการร่วมแก้ปัญหา ซึ่งคนไทยต่างซาบซึ้งในน้ำใจที่มีต่อกันในสภาวะเช่นนี้นายกรัฐมนตรี เดินทางไปเยี่ยมโดยไม่มีการเตรียมการล่วงหน้า เพื่อจะได้รับทราบการดำเนินการและปัญหา ก่อนจะมีการประชุม ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ศบค ในวันพรุ่งนี้